b"\n_START_ARTICLE_\nKantri muzika\n_START_PARAGRAPH_\nCountry muzika (tarimas ka\xc3\xb1tri muzika) i\xc5\xa1sivyst\xc4\x97 pietin\xc4\x97se JAV valstijose. Jos \xc5\xa1aknys \xe2\x80\x93 tradicin\xc4\x97 liaudies muzika, airi\xc5\xa1ka muzika, kelt\xc5\xb3 muzika, gospel, bliuzas. Country muzik\xc4\x85 sudaro daugyb\xc4\x97 skirting\xc5\xb3 \xc5\xbeanr\xc5\xb3, kaip bluegrass, nashville sound, western, honky tonk, gospel, outlaw country ar rockabilly._NEWLINE_Country muzikos pradininkais laikomi Jimmie Rodgers ir Carter Family.\n_START_SECTION_\nCountry muzika Lietuvoje\n_START_PARAGRAPH_\nLietuvos country muzikos t\xc4\x97vu laikomas Vytautas Babravi\xc4\x8dius, kuris 1979 m. \xc4\xafk\xc5\xabr\xc4\x97 pirm\xc4\x85j\xc4\x85 Lietuvoje country grup\xc4\x99 \xe2\x80\x9eDeficitai\xe2\x80\x9c._NEWLINE_1980 Algirdas Klova \xc4\xafk\xc5\xabr\xc4\x97 antr\xc4\x85 Lietuvos country grup\xc4\x99 \xe2\x80\x9eKikilis\xe2\x80\x9c. A. Klovos iniciatyva 1995 m. \xc4\xafkurta Lietuvos country muzikant\xc5\xb3 asociacija. A. Klova \xc4\xafk\xc5\xabr\xc4\x97 ir grojo daugelyje country grupi\xc5\xb3, i\xc5\xa1vert\xc4\x97 \xc4\xaf lietuvi\xc5\xb3 kalb\xc4\x85 ir atspausdino JAV country muzikos istorij\xc4\x85, skaito paskaitas apie country muzik\xc4\x85. Ved\xc4\x97 radijo ir TV laidas \xe2\x80\x9eCountry Saloon\xe2\x80\x9c. Organizuoja country muzikos koncertus._NEWLINE_Labai daug Lietuvos country muzikai dav\xc4\x97 grup\xc4\x97 Jonis. Grup\xc4\x97s k\xc5\xabr\xc4\x97jai \xe2\x80\x93 broliai Trijoniai. Jonis prad\xc4\x97jo groti su lietuvi\xc5\xa1ka liaudies muzika s\xc4\x85saj\xc5\xb3 turin\xc4\x8di\xc4\x85 country. \xe2\x80\x9eDabar tikriausiai n\xc4\x97ra Lietuvoje miestelio ar kaimo, kurio jie neb\xc5\xabt\xc5\xb3 aplank\xc4\x99\xe2\x80\x9c \xe2\x80\x93 citata puikiai iliustruoja grup\xc4\x97s Jonis nuveikt\xc4\x85 darb\xc4\x85 populiarinant country muzik\xc4\x85 Lietuvoje._NEWLINE_Savo dal\xc4\xaf \xc4\xaf country Lietuvoje populiarinim\xc4\x85 id\xc4\x97jo ir Virgis Stak\xc4\x97nas. \xc5\xa0is artistas suk\xc5\xabr\xc4\x97 nema\xc5\xbeai lietuvi\xc5\xa1k\xc5\xb3 country dain\xc5\xb3, buvo vienas i\xc5\xa1 tarptautinio country muzikos festivalio Visagino Country pradinink\xc5\xb3, kit\xc5\xb3 country festivali\xc5\xb3 (Juod'Country, P\xc5\xabdas Druskos) prodiuseris. Taip pat Lietuvos country fan\xc5\xb3 klubo t\xc4\x97vas."